Marteze ho peus sonj deus ar bloaz 1972, lod achanoch michañs, met ar re all zo re yaouank evit-se.    Mat, ar bloaz-se oa bet « brezel al laezh », un harz gwerzhañ pe ur « grev » ma karit...  Adpartiet eo!  ...Gortozit! Neo ket eus manifestegoù bet aozet gant an FNSEA ar mizioù tremenet emaon o komz met deus ar banelloù du vez gwelet un tamm e-pep lech evit reiñ keloù dan dud: « amañ, a-benn nebeut, vo graet an harz gwerzhañ laezh hag al laezh produet memestra (ar saout ne oaront ket penaos harzañ produiñ) vo profet dan dud »...Met piv en deus divizet ober se? Produerien laezh deuet skuizh da labourat evit mann pe da goll archant en ur labourat memestra. Soñjal a reont cheñch da vat ur sistem lech int tapet hag a zo krog da grougañ anezho.  Neo ket vit lakaat da blegañ ur choop, bet krouet gant o zud ha bet gwerzhet bremañ en anv ur « real politik » ekonomikel evit brasañ mad un nebeut kenlodennerien*, pe vit lakaat ur patron bennak da vezañ nechet hag odeus divizet ober se.  Neo ket e Breizh nemetken nag e Frañs hag e vo graet « brezel al laezh » met en Europa a-bezh. Hervez kont produerien laezh Europa a sell an deiz hirie ouzh ar pezh a choarvezo e Breizh (ken pounner eo lodenn hon bro e-barzh produiñ Europa) met galv* an A.P.L.I.(aozadur ar broduerien laezh emrenn*) vo heuliet (war a seblant) gant un toullad mat a Europeaniz. An emzav*-se zo bet aozet maez ar sindikadoù, lavaret eo bet gant ar re vrasañ bezañ a-enep, met lod a sonj dezho odeus, o fennoù bras, an aon da goll en afer o chargoù pe an tamm digoll degemeret ganto. Produerien an APLI a choulenn e vije kemmet politikerzh Europa e-keñver marchad al laezh, da lavarout eo adsevel ur sistem kotaioù hag a rofe dar produer ur priz dereat vit an « aour gwenn » bet gwerzhet gantañ.  Evel an darn vrasañ eus broduerien Kemper Gwezenneg, en deus diskleriet Herve bezañ prest da gemer perzh er jeu-mañ: « Aze meump ar chañs diwezhañ nompas kouezhañ dindan kontradoù ha bezañ enframmet* dre ret. An emsav-se a ziskouezo dan holl e chomomp mestr war frouezh hon labour. meump ket choant bezañ mevelien embregerezhioù*  zo! Ouzhpenn-se meump adkavet ur mod da stourm asambles: kaozeet vez etrezomp-ni, dibabet eo bet ober an harz gwerzhañ-se asambles, koulskoude e chom pephini libr deus e vod da gemer perzh...Ar stourm-mañ vo graet maez ar sindikadoù, maez ar strolladoù politikel, gant tamm feulster* ebet hag en ur vouschoarzhin... »  Ma choullomp mirout en hon bro ul labour douar bev ha padus*, ret vo skoazellañ, meus aon, ar broduerien laezh, en  o stourm ha ma ne zisplijfe ket dar re vras (perak eo graet re vras deus ar re-se e brezhoneg ha « les gros » e galleg?) gwelet un tamm mat deus ar re vihan kuitaat ar vicher, vefe an dra-se ar pep gwashañ vit ekonomiezh Breizh.Brav vije gwelet komisionoù ha dilennidi* kompren a-raok gwelet al laezh den em goll er chanivo.        Kenlodenner: actionnaire ; Galv: appel; Emrenn:indépendant; Emsav:mouvement Enframmet: intégré; Embregerezh:  entreprise; Feulster: violence; Padus: durable;  (Ar pennad-se eo bet kaset dar journalioù lechiel en dibenn ar viz Gouere.)